Timothy Fosu-Mensah. Evans Timoti Fosu Fosu-Mensah (1998-yil 2-yanvarda tugʻilgan) — gollandiyalik professional futbolchi, Bundesliganing „Bayer“ klubi va Gollandiya terma jamoasida yarim himoyachi hamda himoyachi sifatida oʻynaydi. Ilgari Gollandiyaning Ajax klubining yoshlar jamoasi va Angliyaning Manchester United jamoasida oʻynagan. Klublardagi faoliyati. Manchester United. Amsterdamda tugʻilgan Fosu-Mensah faoliyatini Ajaxda boshlagan, 2014-yilda Angliyaga koʻchib oʻtgan. „Manchester United“ning yoshlar jamoalarida markaziy himoya va markaziy yarim himoya kabi amplualarida o‘ynagan. 2016-yilning 28-fevralida chap qanot himoyachisi sifatida Arsenalga qarshi o‘yinda (3:2) debyutini o‘tkazdi. 2016-yilning 19-oktabr kuni United bilan 4 mavsumlik shartnoma imzoladi. Shartnomani bir yilga uzaytirish imkoniyati ham mavjud edi. Crystal Palace (ijara). 2017-yilning 10-avgustida Fosu-Mensah Crystal Palacega mavsumiy ijara asosida qo‘shildi. Ikki kundan so‘ng 2017-yilning 12-avgustida Huddersfield Townga qarshi o‘yinda „Palace“da debyut qildi, klub 3:0 hisobida mag‘lub bo‘ldi. Fulham (ijaraga). 2018-yilning 9-avgustida Fosu-Mensah Fulhamga mavsumiy ijara asosida o‘tdi. 2018-yilning 18-avgustida „Fulham“ safida Premyer-ligada „Tottenham“ga qarshi o‘yinda (3:1) to‘liq 90 daqiqa o‘ynadi. 2019-yilning 13-aprelida tizzasidan jarohat oldi. Unitedga qaytish. 2018—2019-yilgi mavsum oxirida Fosu-Mensah „United“ safiga qaytdi. 2020-yil 16-iyulda „United“ safida sobiq jamoasi „Crystal Palace“ga qarshi maydonga tushdi. Bayer Leverkusen. 2021-yilning 13-yanvarida „Manchester United“dan „Bayer“ ga o‘tdi. 2021-yil 28-fevralda tizzasidan yana jarohat oldi va shu bilan Fosu-Mensah uchun 2020—2021-yilgi mavsum yakunlandi. Xalqaro faoliyati. Fosu Mensah Gollandiyaning 15 yoshgacha, 16 yoshgacha, 17 yoshgacha va 19 yoshgacha boʻlgan terma jamoalarida oʻynagan. Ota-onasi ganalik boʻlgani uchun Gana terma jamoasida oʻynash huquqiga bor edi. 2017-yil 28-avgust kuni Fransiya va Bolgariyaga qarshi JCh-2018 saralashida Gollandiya milliy terma jamoasiga chaqiruv oldi. Fosu-Mensah Gollandiya terma jamoasi safida ilk marta 2017-yilning 31-avgustida Fransiyaga qarshi o‘yinda (4:0) asosiy tarkibda maydonga tushgan. Shaxsiy hayoti. Fosu-Mensah futbolchi Alfons va Paulning ukasi. Yutuqlari. Manchester United Eslatmalar.